NaiveNeuron/SloPal huggingface dataset:
Kuffa, Štefan, poslanec NR SR (2013-09-20):
Ďakujem veľmi pekne, pani predsedajúca. Ja len krátko, toľko poviem, že tento návrh zákona chcem podporiť a vyzvať k jeho podpore aj kolegov. Zdá sa mi to dosť nezmyselné, aby sme platili odvody do zdravotnej poisťovne z dividend. A ako kolega to povedal, že radšej ide do kostola ako do nemocnice, tak možno väčšina z nás by asi radšej tam išla, keď máme vážne zdravotné problémy. Naše zdravotníctvo nemá málo peňazí, lebo zo štátneho rozpočtu, čo sa tam vyčleňuje, ten balík peňazí do zdravotného systému je dostatočný, len problémom je to, že sú nesprávne a nespravodlivo prerozdelené. Údajne podľa odhadov 40 % z celkového objemu finančných peňazí pre zdravotníctvo končí mimo zdravotníctva, teda len 60 % je v tom zdravotníctve. Mnohé nemocnice a zdravotnícke zariadenia v súčasnej dobe, ale je to dlhodobý trend, že to klesá, tá úroveň v zdravotníctve je otrasná, úplne otrasná. Tie podmienky v mnohých zdravotníckych zariadeniach sú nedôstojné, ľudsky nedôstojné. Nechcem to teraz tuná obhajovať. Peniaze a objem peňazí a výška peňazí nevyrieši tento problém. Nie je to v peniazoch, ale je to v postojoch ľudí. Veľakrát aj v manažmentoch, ktoré vedú tieto zdravotnícke zariadenia, sú takéto nedôstojné podmienky. Všetci, možno tí, ktorí v tom máte skúsenosť, mali ste ťažko chorého, možno zomierajúceho svojho príbuzného. A ocitol sa v zdravotníckom zariadení. Tak človek sa veľakrát cíti úplne, totálne bezmocne, ako vás táto mašinéria pohltí. Ja takto ešte celkom v závere ďakujem predkladateľom, že prišli s takýmto návrhom zákona. Všetkých vás prosím o tú podporu. Ďakujem.
Laššáková, Jana, podpredsedníčka NR SR (2014-12-02):
Nech sa páči, pán podpredseda Číž.
Vons, Peter, poslanec NR SR (2023-06-22):
Ďakujem za slovo. Ja som si tiež spravil niekoľko poznámok z vášho vystúpenia, pani Cigániková. Hneď na začiatku ste povedali, že z nás ide nejaká nenávisť. Nazvali ste to dokonca úprimná nenávisť. S tým sa dá celkom súhlasiť, pretože my nemáme tú nenávisť možno voči vám ako človeku, ale nenávisť voči tomu, čo tu chcete presadzovať a pre koho to chcete presadzovať a na koho úkor to chcete presadzovať. Áno, voči tomu máme nenávisť. Ďalej ste spomínali, že tu má byť konkurencia a trh, ale to vám kolega Marek Krajčí vysvetlil, že je škoda, že proste nemáme tu jednu poisťovňu, tak ako to majú v mnohých krajinách, a nemuseli sme sa teraz s týmto tu zaoberať. Ďalej ste povedali, že vy nemáte čo skrývať, že môžete povedať, ukázať svoje účty a tak ďalej. Tak nechápem, prečo ste nepodporili návrh zákona o preukazovaní majetku verejných funkcionárov a poslancov, keď proste, verím, že vy máte čisté úmysly rovnako ako aj my, takže verím, že keď tento zákon príde znova na program, že ho podporíte. Takisto, ako bolo spomenuté, ste povedali, áno, som kontraverzná osoba. Nateraz proste sama hovoríte, že ste kontraverzná, no a zároveň my si myslíme, že podávate kontraverzný návrh zákona, ktorý zjavne ide zvyšovať zisky kontraverzným majiteľom. Kontroverzným. Hovoríte, že Všeobecná zdravotná poisťovňa môže šafáriť s peniazmi, veď to nie je ich, a že súkromní majitelia sa snažia každé euro mať pod kontrolou. Áno, a ako to, že nie sú v našich bankách tie ich zisky, ale že sa vyvážajú niekde do zahraničia, do daňových rajov. Ďalej ste povedali, že nemocnice sa zadlžujú viac ako kedykoľvek predtým, za našej vlády. Ale nespomínate tu, koľko sme museli vynaložiť na covid, na energie, na zvyšovanie platov zdravotníckych pracovníkov. Ak to úpri... ak úp... (Prerušenie vystúpenia časomerom.)
Blanár, Juraj, podpredseda NR SR (2022-10-04):
Takže po dohode s pánom predkladateľom, naplnila sa devätnásta hodina. Prerušujem rokovanie o tomto bode. Ďakujem vám za spoluprácu a prajem vám pekný večer. Vidíme sa zajtra. Dovidenia. (Prerušenie rokovania o 19.00 hodine.)
Kažimír, Peter, podpredseda vlády a minister financií SR (2012-09-20):
4,6.
P. Hrušovský, predseda NR SR: (2003-09-09):
Pristúpime k rokovaniu o ďalšom bode programu, ktorého z poverenia vlády je predkladateľom pán minister financií, vládny návrh zákona o dani  z prevodu a prechodu nehnuteľností a o zmene a doplnení zákona č. 36/1967 Zb. o znalcoch a tlmočníkoch v znení zákona č. 238/2000 Z. z. Nech sa páči, pán podpredseda vlády.
Grendel, Gábor, podpredseda NR SR (2021-01-12):
Pán poslanec Suja.
Gašpar, Tibor, poslanec NR SR (2024-02-08):
Hlasujeme o bode 267 druhého pozmeňujúceho návrhu poslanca Galka.
Blaha, Ľuboš, podpredseda NR SR (2024-05-02):
Pán predseda, limit piatich minút na prvú otázku vypršal, ale ešte možno pani poslankyňa Čavojová doplní otázku a budete môcť pokračovať. Nech sa páči, pani poslankyňa. Nie je možné, tak potom musíme prejsť k druhej otázke, lebo to neurobila počas toho vystúpenia a tak to bolo v rokovacom poriadku napísané. Nevadí. Skúsme prejsť k ďalšej otázke, však... prejdeme k otázke číslo dva, ktorá je takisto od pani poslankyne Marcely Čavojovej, ale tá je v tom istom znení, takže musíme prejsť k otázke číslo tri. Aj keď pani Čavojová má teraz možnosť doplniť otázku v rámci svojej druhej otázky, takže nech sa páči, prihláste sa. Poprosím technikov, aby prihlásili pani poslankyňu Čavojovú. Nech sa páči, môžme, môžme, pani poslankyňa, máte slovo.
Pfundtner, Edita, poslankyňa NR SR (2011-06-02):
Teraz hlasujeme o pozmeňujúcich návrhoch pána poslanca Madeja k čl. I, a to osobitne o každom bode. Pán predsedajúci, dajte hlasovať o bode 1 tohto pozmeňujúceho návrhu pána poslanca Madeja.
V. Veteška, podpredseda NR SR: (2004-10-21):
Pokračujte, pán poslanec.
Hrnčiar, Andrej, podpredseda NR SR (2019-03-27):
Otváram všeobecnú rozpravu. Do rozpravy som nedostal žiadnu písomnú prihlášku, pýtam sa, či sa chce prihlásiť niekto do rozpravy ústne. Končím možnosť nahlásiť sa do rozpravy ústne. Do rozpravy sa neprihlásil nikto. O slovo požiadal navrhovateľ, nech sa páči.
Záhumenský, Marian, poslanec NR SR (2011-06-28):
Ďakujem pekne. Pán poslanec Chren, ako je pre vás typické, klamete a zavádzate. Nič takéto v zákone nie je. Ak hovoríte o zľavách, asi hovoríte o akciových cenách. A zákon hovorí o tom, že zľavy, ktoré sa poskytujú v rámci akciových cien, sa musia premietnuť do cien na pulte. To znamená, že bývalá praktika obchodných reťazcov, že sa vynútila zľava v rámci akcie a táto zľava sa nepremietala pre zákazníka na pulte, to znamená, že tvorila mimoriadny zisk pre obchodné reťazce. To znamená, že vy ak hovoríte, že chránite zákazníkov, idete proti nim. Idete! A týmto, že tu hovoríte o tom, že sú zakázané zľavy, ukážte to ustanovenie a povedzte ho celé. Takže nezavádzajte, prosím vás, neklamte, hovorte pravdu, ak chcete citovať zo zákona, prosím, citujte zo zákona, a ak mu nerozumiete, môžem vám to vyložiť, čo v tom zákone je napísané. Ale to, čo hovoríte, je hrubá lož. Vaša argumentácia je jediná: zákon je zlý, zákon je hlúpy, zákon jednoducho treba zrušiť. To je vaša argumentácia a nejdete korektne bod po bode, čo tento zákon znamená pre spracovateľov, čo znamená pre poľnohospodárov, pre spotrebiteľov, pre Slovensko. Bohužiaľ, je mi ľúto, že vaše videnie sveta je takéto. Ja nechcem vás obviniť z toho, že lobujete alebo ste lobista za obchodné reťazce, to je každého svedomie a každého politická zodpovednosť. Ale vyplýva mi z toho, že váš silný postoj k zrušeniu tohto zákona, ktorého prvýkrát sa obchodné reťazce báli, prvýkrát začali si platiť mediálnu kampaň proti tomuto zákonu, prvýkrát si najali tím právnikov, aby tento zákon zrušili, prvýkrát od mája 2010, tento zákon mal dlhšiu dobu platnosti, ale vždy tam lobisti si presadili tzv. preukazovanie ekonomickej závislosti, čo zákon paralyzovalo. Toto je celá podstata veci a tomuto zákonu ste nadali žiadny čas, iba hovoríte, že tento zákon neukázal svoju silu. On by ukázal svoju silu, ak by ste mu dali čas. Ďakujem.
Sulanová, Magdaléna, poslankyňa NR SR (2021-05-10):
Ďakujem pekne za slovo. Ja by som, pani ministerka, chcela sa tiež vrátiť k prípadu generála Lučanského, ale z iného aspektu. Máme Francúzsko, ktoré po havárii lietadla pred niekoľkými rokmi donútilo odstúpiť, resp. sám odstúpil minister, pod kompetencie ktorého spadalo civilné letectvo, vyvodil politickú zodpovednosť a odstúpil. Lebo išlo o straty životov. Na Slovensku, po druhé, na Slovensku pred niekoľkými rokmi, je to jedno, ktorý rok to bol, bola, pri moci bol SMER – SD, vybuchla delaboračná hala v Novákoch. Automaticky odstúpil minister obrany. Nemohol za to, nespôsobil to, nebol to ani jeho brat, ani jeho rodina, jednoducho došlo tu k strate na životoch a prijal politickú zodpovednosť. No a teraz tu máme, po tretie, máme tu december 2020. Zatknutý bol generál Lučanský, ktorý z pohľadu zákona bol nevinný, bol vo vyšetrovacej väzbe a prišiel o život. Napriek tomu, že štát bol za jeho zdravie aj za jeho život zodpovedný. Takže keď prišiel o život, na svedomí ho má štát, ktorého predstaviteľka ako ministerka spravodlivosti ste vy. Lenže vy odmietate zobrať politickú zodpovednosť. A toto je rozdiel od vyspelých demokracií. Toto je tá vaša slušnosť, toto je tá vaša demokracia a toto je tá vaša morálka. Už len za toto ste mali ale okamžite bez slova odstúpiť.
I. Štefanec, poslanec: (2008-12-05):
Predseda Národnej rady posúdil tento návrh podľa § 70 ods. 1 zákona Národnej rady o rokovacom poriadku a podľa legislatívnych pravidiel zaradil ho na rokovanie dnešnej schôdze. Ako spravodajca v prvom čítaní si osvojujem stanovisko, že predmetný návrh spĺňa z formálno-právnej stránky všetky náležitosti návrhu zákona uvedené v § 67 až 68 zákona Národnej rady o rokovacom poriadku Národnej rady, ako i náležitosti určené v legislatívnych pravidlách. Z hľadiska vecného zastávam stanovisko, že predložený návrh zákona rieši závažnú problematiku. Pán predsedajúci, prosím, otvorte rozpravu k uvedenému návrhu zákona.
Kremský, Peter, poslanec NR SR (2022-11-09):
Ďakujem za slovo, pán predsedajúci. Vážení, vážené kolegyne, vážení kolegovia, dámy a páni, ctená snemovňa, chcel by som odôvodniť návrh zákona, novelu zákona, ktorú sme navrhli spolu s kolegami, ktorá má takú prezývku, volá sa aj Antislávik. Niežeby sme mali niečo proti týmto vtáčikom milým alebo že by sme mali niečo proti ochrane životného prostredia, ale máme niečo proti šikanóznemu konaniu v rôznych povoľovacích postupoch, ktoré naozaj zdržiava mnohé významné investície. A nielen významné, ale aj také úplne malé investície. Možno poviem príklad, ktorý zažil vlastne pán kolega Milan Kuriak na Orave, pri rekonštrukcii mosta, kde jednoducho pod pláštikom pripomienok verejnosti sa isté veľmi známe občianske združenie zapojilo do tohto procesu, vznieslo požiadavky, neviem, či tam bola tá legendárna socha, že tam má byť na tom moste, alebo tam bolo niečo iné, ale proste nejaké nezmyselné požiadavky, na základe ktorých sa to celé zdržalo po dlhé týždne, dlhé mesiace, a nakoniec, nakoniec vlastne až po intervenciách rôznych regionálnych autorít sa podarilo toto, toto konanie pohnúť a... a toto občianske združenie sa nakoniec stiahlo z tohto šikanózneho konania. Naším zámerom vlastne je odstrániť takýto problém, ktorý sa deje na Slovensku, že jednoducho mnohí ľudia si robia živnosť z toho, že budú všetko možné pripomienkovať, dávať nezmyselné požiadavky, a v podstate často je to taká moderná forma výpalníctva, ktoré dnes už možno sa nerobí s pištoľou v ruke, ale robí sa za počítačom a rôznymi sofistikovanými spôsobmi otravovania investorov a celkovo, celkovo úradov. V procese, v procese prerokovávania tohto zákona sme dostali niekoľko pripomienok zo strany ministerstva životného prostredia, s ktorým sme mali niekoľko rokovaní, a v podstate dospeli sme k nejakej dohode zhruba tak na 95 %, ale verím, že aj tých zvyšných 5 % nie sú natoľko vážne veci, že by tento zákon nemohol byť schválený. Tieto pripomienky sme zohľadnili v pozmeňujúcom návrhu, ktorý potom neskôr v rozprave prečítam. Ja som veľmi rád, že niekoľko návrhov zákona už v tomto parlamente aj tento mesiac prešlo viac ako ústavnou väčšinou, dokonca aj všetkými hlasmi a sú to také návrhy, ktoré jednoducho sú pre našu krajinu potrebné, a naprieč politickým spektrom sa na nich vieme zhodnúť a podporiť ich. A ja verím, že aj tento návrh zákona bude takým, že nebude problém ho podporiť v žiadnej časti tohto parlamentu, takže len toľko s odôvodnením. Ďakujem veľmi pekne za pozornosť a ďakujem za podporu.
Žitňanská, Jana, poslankyňa NR SR (2010-12-14):
Vážený pán predseda, vážený pán minister, pán minister, pán minister, vážené kolegyne, kolegovia, sú dni, kedy naozaj človek môže povedať, že tento deň stojí za to. A myslím si, že dnešný deň k takým dňom patrí, pretože ak teda podporíme tento pozmeňujúci návrh, naozaj dôjde aspoň k čiastočnému zrovnoprávneniu financovania školských zariadení bez ohľadu na zriaďovateľa a, druhej veľkej veci, čo spomínal už kolega poslanec Poliačik, naozaj nenecháme desaťtisíce detí na uliciach a teda pomôžeme, aby centrá voľného času naďalej fungovali. Nie je ľahké ísť do konfliktu, pretože toto je aj o konflikte, o konflikte so ZMOS-om, s úzkou skupinou ľudí, ktorá sa rozhodla proste zablokovať tieto naše riešenia, s ktorými sme prišli aj v programovom vyhlásení vlády, ale myslím si, že niekedy treba ísť do konfliktu, najmä keď ide o dobrú vec. A naozaj táto vec patrí k tým dobrým. Nám sa veľakrát ľahko hovorí o tom, čo by sme mali pre tie deti urobiť, ako ich ochrániť, ako bojovať proti drogovej závislosti, ako bojovať proti gamblerstvu a iným veciam. Sú to slová a keď sa má pristúpiť ku skutkom, tak veľakrát sme bezradní. A práve keď deťom vyplníme ich voľný čas zmysluplnou činnosťou, tak to je jedno z tých konkrétnych riešení, ako ich ochránime pred rôznymi nežiaducimi vecami. Pokiaľ ide o to zrovnoprávnenie alebo teda čiastočné zrovnoprávnenie financovania školských zariadení, zostáva to ešte nedopovedané alebo je to len teda krok A, pretože je to len akési priblíženie financovania týchto zariadení. Ja som presvedčená, že my musíme zmeniť filozofiu, akou sa pozeráme na financovanie, a nesmieme pozerať na zriaďovateľa, ale na dieťa. Každé dieťa je rovnocenné. Každé dieťa má právo dostať rovnaký balík peňazí a je jedno, či je v škole alebo teda navštevuje zariadenie, ktoré zriaďuje cirkev alebo súkromná osoba. Takže do budúcnosti ja budem veľmi rada, keď pokročíme ešte ďalej a naozaj zrovnoprávnime financovanie všetkých školských zariadení. Ja som veľmi rada, že aj pán predseda Čaplovič sa vyjadril pozitívne k tomuto pozmeňujúcemu návrhu. Ja pevne verím, že aj ostatní kolegovia z opozície podporia tento návrh, pretože naozaj je to o spravodlivosti a o zmysluplnosti využitia času. Ďakujem veľmi pekne.
Kotleba, Marian, poslanec NR SR (2017-04-05):
Ďakujem pekne. Pán poslanec Budaj, vy ste tu zhrnuli veľa vecí, nejaký vývoj teda od tej kvázi, kvázi revolúcie v ’89. až doteraz. Ono by sa to dalo zhodnotiť v podstate pozitívne až na to, že o tom rozprával človek, ktorý najprv bol registrovaný ako agent Štátnej bezpečnosti, potom štrngal na námestí a utváral koridor a dnes rozprával o metastázach bývalého režimu, pričom sám je jednou z tých metastáz. Prekvapuje ma, pán poslanec, že ste spomínali tu strach a politické nejaké nálady a atmosféru a extrémizmus a všetko toto, čo vám je blízke, ale nespomenuli ste, že kde sme to dnes v tejto spoločnosti konzumnej, prehnitej dostali, dotiahli. Nespomínali ste tie vynútené sociálne samovraždy ľudí, nespomínali ste to napätie v mladých rodinách a to, že sa dnes, že sa dnes považuje za úspech, keď mladí ľudia odchádzajú z republiky, ale, žiaľ, už odchádzajú aj starší ľudia, ale aj v rámci vašej myšlienky otvorenej spoločnosti to vítate a hranice ako prežitok odmietate obnoviť, aj keď vidíme, čo sa tu deje. A jednoducho ste to tak účelovo, účelovo ste to pospájali, ako keby dnes sme tu mali raj a bolo všetko absolútne v poriadku. Takže, pán poslanec, tá, oceňujem teda z toho vášho prejavu hlavne tú spomienku na tie metastázy režimu, pretože to z vašej strany berem ako sebakritiku. Ďakujem.
Laššáková, Jana, podpredsedníčka NR SR (2015-12-02):
Ďakujem pekne za podanie spravodajskej správy. Otváram všeobecnú rozpravu. Do rozpravy som dostala písomnú prihlášku pána poslanca Jozefa Mikloška. Kým mu dám slovo, nech sa páči, pán poslanec Lipšic.
Glváč, Martin, podpredseda NR SR (2017-11-29):
Ďakujem. S faktickými poznámkami traja páni poslanci. Ukončujem možnosť prihlásiť sa. Pán poslanec Mizík.
Jurzyca, Eugen, poslanec NR SR (2016-04-21):
Aha, dobre, super, super. Tak, pán poslanec Hrnko, jasné, že agrosektor má aj iné úlohy, než len priniesť peniaze, ale to sa dá všetko zohľadniť predsa, keď sa robia analýzy návratnosti investícií do diaľnic, tak sa zohľadňuje nielen to, koľko peňazí z toho vyberieme, ale aj rozvoj tých regiónov, kam tie diaľnice pôjdu. Všetko sa to dá, len aby sa to robilo, aby sme to, tie rozhodnutia, nerobili len tak, ako nám napadne alebo ako sme to počuli včera od nejakých lobistov. No a to, že kačka a gágať, znova odkazujem na to, že v tom treťom sektore tie mimovládne organizácie majú svoju metodiku, vôbec ani takejto argumentácii podľa mňa tí ľudia ani, sú na inej frekvencii, toto by ani nepočúvali, že o gáganí a o kačkách. Ak chcete kritizovať, tak si rozoberte ich výstupy a môžete. A, dobre. Pán poslanec Kamenický, to je seriózna faktická poznámka, beriem, áno, zmeny metodiky. Ale berieme nejaké čísla, keby sme vždy čakali, až sa dokončia všetky metodické úpravy, tak by sme nemohli nič porovnať, lebo aj roky dozadu sa mnohokrát ešte prepočítavajú na základe iných metodík. Čiže, áno, ja beriem tú vašu poznámku, ale z toho grafu bolo vidno, že vláda tlačila ten sľub, že zníži deficit, pred sebou. Pán Budaj, vám len, aj som asi zabudol aj ja na to, že červenou to má byť a ja som to mal... (Prerušenie vystúpenia časomerom.)
Paška, Pavol, poslanec NR SR (2011-02-10):
Ďakujem. Pán predseda, len aby sme si rozumeli, pretože ste formulovali trošku zvláštne to zaradenie skrátených legislatívnych konaní. Dúfam, že nechcete preskočiť rokovanie o vyslovení súhlasu, lebo ste povedali, že prikročíme k prvému čítaniu. Štandardným postupom musí byť najprv rokovanie o vyslovení súhlasu s rozpravou. Áno, rozumieme sa dobre? Ďakujem.
Suja, Miroslav, poslanec NR SR (2021-06-29):
Uhm. Ďakujem za slovo, pán podpredseda. Ja som veľmi rád, že kolega doktor Miro Urban tu presne pomenoval a popísal veci priamo z praxe, ktorých bol sám účastník a nie nejaké fámy. Veľmi ma mrzí, Miro, že tu nebol poslanec Šefčík, ktorý sa často odvoláva na teba, aby počul z tvojich úst slová o dobrovoľnosti. Som veľmi rád, že tvoje slová mohol počuť aj Rasťo Schlosár, ktorý sa tu snažil nahovoriť, že ty si nejaký zástanca očkovania, a jasne si povedal, že dob-ro-voľ-né. Ja si myslím, že to už konečne pochopil, aj keď sa snažil takto teba zdiskreditovať. Slovo dob-ro-voľ-né, pán Schlosár, aby ste počúval, hej? Ja viem, že možno od teba by radšej počuli, že lepšie je sa liečiť bromhexínom a vodkou, ale, bohužiaľ, toto od teba, Mirči, nebudú počuť, preto útočia takto na teba – zákerne, podprahovo. Áno, som veľmi rád, že si povedal tých 12-tisíc mŕtvych a že vieme, že prečo zomreli, že veľakrát im nebola poskytnutá adekvátna zdravotná pomoc a podobne, že tí ľudia hodiny čakali. Áno, kolegovia, kolegyne, Miro Urban povedal jedno slovo, citát jedného svojho kolegu: Vy tých ľudí zabíjate. A toto by sme mali mať na pamäti. Vy tých ľudí zabíjate. Tak mali by sme si uvedomiť, komu tie slová asi patria. Patria nám? Alebo patria vám, vďaka komu tento systém skolaboval? Vďaka komu títo ľudia hodiny čakali? Vďaka komu ste sa vy tu hodiny hádali a nevedeli ste sa dohodnúť? Obviňovali ste sa z vrážd a podobne. Som rád, že Miro tieto slová povedal. Som rád, že Miro Urban, doktor, povedal, že očkovanie detí nevidí ako dobrý nápad, že malo by to byť dobrovoľné. Viete, som veľmi rád, že Miro Urban, doktor, povedal, že na variantu delta zomiera len 0,1 % a menej. A menej. Skôr ako budete dávať zasa kadejaké opatrenia, ničiť ekonomiku, životy ľudí. Mali by ste si na to spomenúť pri tom, keď váš štátny tajomník zarábal 600-tisíc mesa... (Prerušenie vystúpenia časomerom.)
Danko, Andrej, predseda NR SR (2016-03-23):
Ďakujem. Poprosím o reakciu pána poslanca Kotlebu, ak chce reagovať. Neprihlásili ste sa.
Vašečka, Richard, poslanec NR SR (2018-02-09):
Ďakujem za slovo. Aj kvôli tomuto prejavu som rád, že máme túto schôdzu, kde zazneli mnohé veci, ktoré možno technicky sme preberali na výboroch, ale zazneli tak veľmi zrozumiteľne, tak učiteľsky, tak plasticky. Trocha sa ukázalo to, že to obmedzenie v rokovacom poriadku, že nemôžme používať grafy, tabuľky, obrázky, je obmedzujúce a limitujúce. A dúfam, že na tieto mnohé otázky alebo prirovnania, ktoré boli použité, zareaguje aj pán minister a že sa dozvieme teda, ako to je a že či skutočne robíme všetko to, čo je v najlepšom záujme Slovenskej republiky a našich ozbrojených síl. Ďakujem.
Šeliga, Juraj, podpredseda NR SR (2021-04-01):
Pán poslanec Pročko.
Baláž, Vladimír, poslanec NR SR (2023-11-21):
Ďakujem pekne. Chcem pochváliť pána poslanca Szalaya za to, že pochválil náš (povedané so smiechom), naše programové vyhlásenie vlády. To bolo naozaj od neho krásne a čestné, ale chcem ho troška upozorniť na jednu obsedanciu, ktorú má stále, a to s tým súkromným sektorom. Využijem príležitosť pána ministra Druckera, ktorý by ho mohol dovzdelať v ekonomike verejného sektora, že existuje súkromný, verejný a zmiešaný statok a zdravotníctvo je zmiešaný statok. Nemôžte porovnávať benzínovú pumpu s nemocnicou, prepánajána. Prepánajána. To je potom tak, že niekto sa v nejakom meste, my vieme, v ktorom, rozhodne, že zatvorí pôrodnicu, lebo je to súkromný poskytovateľ a je to zavreté a poskytovať zdravotnú starostlivosť musí ten štátny. Takto to je. No tak ak pán minister Drucker sa vám chvíľku bude venovať, snáď na konci volebného obdobia nájdeme ešte lepšie spoločnú reč. Ďakujem pekne.
Blaha, Ľuboš, podpredseda NR SR (2024-01-11):
Pán poslanec Martin Šmilňák.
B. Bugár, podpredseda NR SR: (2002-04-11):
M. Podhradská, poslankyňa: Ďakujem za slovo, pán podpredseda. Pán poslanec Lackovič hovoril veľmi konkrétne o niektorých dôvodoch, ktoré nás viedli k podaniu návrhu na odvolanie pána ministra Šimka z funkcie. Na zasadnutí výboru pre životné prostredie, keď sme prerokúvali tento návrh, sa niektorí koaliční poslanci vyjadrili, že tam uvádzame všeobecné dôvody a že by potrebovali konkrétne príklady. Tak ja si dovolím doplniť údaje pána Lackoviča o jeden ďalší konkrétny príklad a je to príklad, ktorý dokladuje prenasledovanie, zastrašovanie a šikanovanie opozičných novinárov. V januári tohto roku 2002 bol telefonicky zavolaný redaktor, novinár Maroš Smolec na výsluch vyšetrovateľom Policajného zboru Bratislava-Nové Mesto, a keď sa na ten výsluch dostavil, tak zistil, že predmetom výsluchu je článok, ktorý bol uverejnený pred 3 rokmi a na základe tohto článku ho predvolávajú ako svedka v súvislosti s trestným činom prezradenia štátneho tajomstva podľa § 106 Trestného zákona. Za článok, ktorý bol uverejnený pred 3 rokmi. Len chcem ešte pripomenúť, že v tom článku novinár Smolec uverejnil výťah z výpovede korunného svedka o tom, že kauza zavlečenia Michala Kováča mladšieho do cudziny v podstate vychádzala z toho, že išlo o samoúnos a že celá akcia bola zosnovaná so zámerom zdiskreditovať vládu Vladimíra Mečiara. Tu sa, čuduj sa svete, dozvedel pán novinár Smolec od vyšetrovateľa, že uverejnil materiál, ktorý je predmetom štátneho tajomstva. Tak by som sa chcela spýtať pána ministra: Prečo je výpoveď svedka takéhoto znenia označovaná štátnym tajomstvom? Koho chce kryť vyšetrovateľ, keď označuje takúto závažnú výpoveď znakom štátneho tajomstva? Bolo by veľmi zaujímavé, keby... (Zaznel zvuk časomiery.)
Gašpar, Tibor, podpredseda NR SR (2024-09-11):
Ďalší pán poslanec Hajko, nech sa páči.
Paška, Pavol, predseda NR SR (2013-09-17):
Pani poslankyňa Mezenská? Á, pán poslanec Lipšic.
Žiga, Peter, podpredseda NR SR (2024-04-24):
Budeme pokračovať v prerušenej rozprave v prvom čítaní o návrhu poslancov Huliaka, Kramplovej, Garaja a Lučanského na vydanie zákona, ktorým sa mení a dopĺňa zákon č. 213/1997 Z. z. o neziskových organizáciách. Ďalším v poradí písomne prihláseným je pán poslanec Grendel, ktorému odovzdávam slovo. (Pokračovanie rokovania v prvom čítaní o návrhu poslancov Národnej rady Slovenskej republiky Rudolfa Huliaka, Dagmar Kramplovej, Milana Garaja a Adama Lučanského na vydanie zákona, ktorým sa mení a dopĺňa zákon č. 213/1997 Z. z. o neziskových organizáciách poskytujúcich všeobecne prospešné služby v znení neskorších predpisov a ktorým sa menia a dopĺňajú niektoré zákony , tlač 245.)
Pellegrini, Peter, predseda NR SR (2024-01-16):
Pán poslanec Hargaš.
Žiga, Peter, podpredseda NR SR (2024-10-23):
Prezentujme sa a hlasujme. (Hlasovanie.) 140 prítomných, 53 za, 86 sa zdržalo, 1 nehlasoval.
V. Veteška, podpredseda NR SR: (2007-05-18):
Pán podpredseda Číž, nech sa páči.
Laššáková, Jana, podpredsedníčka NR SR (2012-07-26):
Žiada si záverečné slovo spoločný spravodajca? Nie. Prerušujem rokovanie o tomto bode programu a pristúpime k druhému čítaniu návrhu poslancov Pavla Pašku, Jany Laššákovej, Pavla Hrušovského, Jozefa Viskupiča, Lászlóa Solymosa, Ľudovíta Kaníka a Juraja Miškova na vydanie zákona, ktorým sa mení zákon č. 301/2005 Z. z. Trestný poriadok v znení neskorších predpisov a o zmene a doplnení niektorých zákonov. Návrh zákona má tlač 65, spoločná správa výborov má tlač č. 65a. Teraz dávam slovo poslancovi Pavlovi Hrušovskému, aby návrh zákona odôvodnil. Nech sa páči, pán poslanec. (Rokovanie o návrhu poslancov Národnej rady Slovenskej republiky Pavla Pašku, Jany Laššákovej, Pavla Hrušovského, Jozefa Viskupiča, Lászlóa Solymosa, Ľudovíta Kaníka a Juraja Miškova na vydanie zákona, ktorým sa mení zákon č. 301/2005 Z. z. Trestný poriadok v znení neskorších predpisov a o zmene a doplnení niektorých zákonov , tlač 65.)
M. Vášáryová, poslankyňa: (2008-11-27):
Chcem reagovať na mojich kolegov. Ďakujem veľmi pekne, pán Bauer, pán Fronc, za podporu. Nedávala som, pán minister financií, žiaden pozmeňujúci návrh, aby som nevyvolala úškrn na vašej tvári. Len som požiadala, a keďže ste tu neboli, znovu vás prosím v mene tých detí, ktorých fotografie som teraz ukazovala, a Platformy mimovládnych rozvojových organizácií na čele s predsedom pánom Čaučíkom, aby v momente, keď sa rozpočet dostane do problémov, a my vieme, že sa dostane, keď sa ministerstvo zahraničných vecí bude boriť s problémom, že nepredá a nedostane peniaze z predaja slovenského veľvyslanectva v Moskve do svojho rozpočtu, aby ste boli taký láskavý a neskrátili rozpočet na rozvojovú pomoc. To bola moja skromná malá prosba. Ďakujem veľmi pekne.
Gašpar, Tibor, podpredseda NR SR (2024-09-20):
Reagovať na faktické bude pani poslankyňa Kolíková. Máte slovo.
Paška, Pavol, predseda NR SR (2012-07-27):
Vážené panie poslankyne, páni poslanci, budeme teraz hlasovať o dvoch prerokovaných bodoch programu 4. schôdze. Poprosím pána poslanca Miškova, aby uvádzal hlasovanie v druhom čítaní o vládnom návrhu zákona, ktorým sa mení zákon č. 351 o elektronických komunikáciách. Je to tlač 83. (Hlasovanie o vládnom návrhu zákona, ktorým sa mení a dopĺňa zákon č. 351/2011 Z. z. o elektronických komunikáciách , tlač 83.)
Zmajkovičová, Renáta, podpredsedníčka NR SR (2014-10-23):
Faktické poznámky, jedna. Uzatváram možnosť prihlásiť sa. Pán poslanec Mihál.
Číž, Miroslav, podpredseda NR SR (2015-03-17):
Pán poslanec Mikloško.
Grendel, Gábor, podpredseda NR SR (2022-10-18):
S reakciou na faktické poznámky pani poslankyňa Jarmila Halgašová.
Blanár, Juraj, podpredseda NR SR (2021-10-22):
Ďakujem. Otváram všeobecnú rozpravu. Písomnú prihlášku som do rozpravy neobdržal. Dávam možnosť prihlásiť sa ústne. Ako jediný sa zatiaľ prihlásil pán navrhovateľ. Uzatváram možnosť prihlásiť sa do rozpravy. Pán navrhovateľ Valášek, máte slovo.
Vons, Peter, poslanec NR SR (2020-11-25):
Teraz pristúpime k hlasovaniu o pozmeňujúcich návrhoch z rozpravy. Dajte, prosím, hlasovať o pozmeňujúcom návrhu poslancov Petra Kremského a Juraja Gyimesiho.
Hrušovský, Pavol, podpredseda NR SR (2010-08-04):
Pán poslanec Žiga.
Blahová, Natália, poslankyňa NR SR (2018-05-23):
Ďakujem pekne. Pani kolegyňa Gaborčáková, spomínala si systémové riešenia viacerých oblastí, ktoré sú naozaj nutné, ale systémové riešenia sú v gescii ministerstva práce, sociálnych vecí a rodiny, teda tie, ktoré som, ktoré som zachytila, a táto správa je do veľkej miery práve nastavené zrkadlo tomuto rezortu. Obávam sa, že v kompetencii úradu komisára je najmä riešenie dôsledkov neriešenia tých problémov, čiže tento systém naozaj musí riešiť vláda, ministerstvo, poslanci, a preto by som ten tvoj apel chcela možno presmerovať práve na tých ľudí, ktorí tie systémové zmeny už dávno mali priniesť práve preto, aby Úrad komisára pre osoby so zdravotným postihnutím nemal toľko práce, ako evidentne teraz práve má. Ďakujem.
Hargaš, Ján, poslanec NR SR (2024-01-19):
Ďakujem za slovo, pán predsedajúci. Ďakujem vám, kolega, za vaše vystúpenie. Vy ste sa venovali tým jednotlivým nastaveniam trestnej politiky v tom obsahu toho zákona. Ja by som chcel podotknúť, že teda aj ten proces, ten proces je veľmi, veľmi, veľmi zlý a som si tak listoval, ja sa v poslednej dobe snažím naozaj vcítiť do hlavy teda koaličných poslancov, aby som ich lepšie pochopil, a tak som sa teraz vciťoval do hlavy pána predsedu Pellegriniho, že čo teda on s tým môže robiť, keď aj ten proces je zlý a jeden argument za druhým sme mu vyvrátili. Tak pán prezidentský kandidát pokoja by napríklad mohol využiť § 70 ods. 1 rokovacieho poriadku, ktorý hovorí: „Ak návrh zákona nespĺňa náležitosti podľa tohto zákona alebo podľa legislatívnych pravidiel, predseda Národnej rady odporučí navrhovateľovi zákona, aby nedostatky odstránil.“ Takže napríklad toto by mohol spraviť, keď tak veľmi chce pre Slovensko pokoj, tak by mohol odporučiť, aby tie nedostatky, ktoré tu deň čo deň v každom jednom vystúpení, v každej jednej faktickej opakujeme a upozorňujeme, tak aby tie pekné slová dostali aj nejakú konkrétnu podobu vo forme, vo forme činov, lebo to je asi ten najväčší problém, ktorý s tým naratívom pokoja máme, že pekne sa to hovorí, len málo sa to robí. A ja teda naozaj že nezávidím tú situáciu, a už som to raz hovoril, ale viete, že som taký veľmi zvedavý na tie úpravy, ktoré prídu, tie vylepšenia, ale predpokladám, že to budú skôr také kozmetické veci. A čím viac kozmetických vecí odtiaľ odstránite, tak tým viac bude jasne vidieť z toho zákona, že idete pomáhať svojim kamošom. Takže to nie je úplne príjemná situácia. A tá druhá možnosť, že stiahnem to, tak neviem, či chceme mať prezidenta, ktorý začne konať až vtedy, keď desaťtisíce ľudí vyjdú na námestia, aby ho k tomu dotlačili. (Potlesk.)
Hrnčiar, Andrej, podpredseda NR SR (2019-02-14):
Otázka č. 2 – od pána poslanca Ondreja Dostála: „Nedávno sa uskutočnila tretia z minuloročných návštev europoslancov na Slovensku so zameraním na kontrolu čerpania eurofondov v agrosektore. Čo hovoríte na to, že delegácia z Bruselu sa necítila na Slovensku vítaná a vyjadrovania predstaviteľov štátu označili europoslanci za hanbu.“
Hlina, Alojz, poslanec NR SR (2013-05-15):
Ďakujem veľmi pekne. Ten výnimočný prípad už nastal, je už, je nastatý, alebo tak to mám, schválením tohto zákona nastane výnimočný prípad a ropa bude vo vlastníctve vybraných subjektov. Proste zákon to umožňuje a presne tak to dopadne. Proste to je celé. A ešte k tomu, dobre, že ste mi pripomenuli, že nemôže byť, keby už aj náhodou sa potom sme ich, štát ich kúpil, nemôžu byť predmetom exekúcie. Mimochodom, váš premiér podpísal vzdanie sa zvrchovanosti a myslím, že to spoluparafoval aj pán minister financií, sa vzdali suverenity pri podpise memoranda, pri prípadnom arbitrážnom konaní a zo vzdania tej suverenity, to boli úplne hrozné slová, ktoré som tam čítal, boli len vyňaté veci typu pamiatky, to znamená, myslím, že hrad nám nemôžu zobrať, vodné zdroje a ešte niečo tam bolo, čiže na toto sa to nebude vzťahovať, predpokladám. Ale môžte ma prípadne vyviesť z omylu, každopádne konštatovanie, že vzdávajú sa suverenity pre potreby memoranda, viete, to sú presne tie kúsky rozoberania, ktoré tu ja identifikujem, toto urobil váš premiér okrem toho, že mi vytiahol z vrecka peniaze, tak ešte sa aj vzdal suverenity. Čiže aj to, čo vy hovoríte, že ropa bude chránená, no mám pocit, že pre potreby memoranda asi nebude. Ďakujem pekne.
Danko, Andrej, podpredseda NR SR (2023-12-19):
Písomne poprosím vás. (Reakcia z pléna.) Nie, poprosím písomne alebo vás upozorním, že opakovane porušujete rokovací poriadok zneužitím procedurálneho návrhu, tak poprosím vás písomne, môžte aj štvorčeky. Pán poslanec Grendel.
Blaha, Ľuboš, podpredseda NR SR (2023-12-13):
Pán poslanec Štefan Kišš.
M. Číž, podpredseda NR SR: (2009-04-21):
Vyhlasujem rozpravu za skončenú. Pýtam sa, či chce zaujať stanovisko navrhovateľ. Ďakujem. Pán spravodajca? Nie. Ďakujem. Prerušujem rokovanie o tomto bode programu. Teraz, vážené kolegyne, kolegovia, pristúpime k prvému čítaniu o návrhu poslancov Národnej rady Slovenskej republiky Ľudmily Muškovej a Štefana Zelníka na vydanie zákona, ktorým sa mení a dopĺňa zákon č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení neskorších predpisov . Parlamentná tlač má číslo 1030, návrh na pridelenie na prerokovanie vo výboroch je v tlači 1030a. Slovo má pani poslankyňa Ľudmila Mušková a uvedie tento poslanecký návrh zákona.
Pročko, Jozef, poslanec NR SR (2023-11-16):
Ďakujem veľmi pekne. Milí kolegovia, ako sme už všetci počuli tento balast, čo nám predložili, je naozaj balast. Budem sa venovať trom témam, ktoré sú mi veľmi blízke. Prvé, cestovný, keďže moja rodia podniká v cestovnom ruchu dvadsať rokov. Prvú veci ste si napísali, že vláda vytvorí Ministerstvo cestovného ruchu a športu Slovenskej republiky. Samozrejme, Danko potreboval kosť, tak mu Fico dal kosť a Danko bude kšeftovať. Čo to podporuje? Vláda vytvorí, zriadi fond na podporu cestovného ruchu. Samozrejme, fondy. Danko vie, ako sa s fondami pracuje. Vláda sa zameria na rozvoj kúpeľného cestovného ruchu. A toto je úžasné, pretože naozaj to mala Ficova priateľka vo svojom počítači, pretože vláda vraj podporí pri kúpeľnom cestovnom ruchu rejuvenizáciu spoločnosti. Viete, čo je rejuvenizácia? Omladenie a omladenie aj určitých intímnych častí tela. Takže budeme omladzovať spoločnosť a vlastne tým bude cestovný ruch rásť. Jednou z priorít vlády je posilňovanie všetkých foriem vidieckeho a prírodného cestovného ruchu. Ale ako, ako? Píšete, že zásadný prínos spočíva, vidieckeho ruchu, okrem podpory a rozvoja športu a zdravia spoločnosti najmä v rozvoji regiónov. No veď to vieme. Ale ako, ako? Neskutočné. Cestovný ruch je len balast na to, aby Danko dostal kosť, ako som už spomínal. Ďalšou témou, ktorá je mi blízka, je kultúrna politika. Už kolegyne z PS-ka tu o kultúre hovorili veľmi veľa. Ale mne sa veľmi páči, že tu všade píšete národná, národná, národná a vy ste tam napísali jednu vetu, že každý občan Slovensku republiky má právo na výučbu a ovládanie spisovného jazyka. Super, ale to všetci vieme, to všetci vieme. Ďalej ste napísali v kultúre, že sa zasadíte, že sa budete angažovať, že budete garantovať, že budete uznávať, že budete, vypracujete, že vláda považuje, že vláda si uvedomuje. Také všeobecné balasty v tej kultúre píšete? Tridsať rokov, tridsať rokov sa venujem kultúre, organizujeme kultúrne podujatia, divadlá, organizujeme rôzne festivaly, koncerty. Ja viem, čo obnáša kultúra, ale vy, vy tu píšete také balasty, nič konkrétne. No a máme ministerku kultúry, poznám veľmi dobre Martinu, ktorá je predstaviteľkou televízií, ktoré šíria hoaxy. Fantázia! A vy chcete... Nevyrušujem vás? Nie, prepáč, keď ťa vyrušujem, tak ja prestanem. (Reakcia z pléna.) Nie, lebo... (Prerušenie vystúpenia predsedajúcim.)
Žiga, Peter, podpredseda NR SR (2024-02-13):
Ďakujem pekne. Na vaše vystúpenie evidujem desať faktických poznámok. Ako prvý pán poslanec Michelko.
Figeľ, Ján, podpredseda NR SR (2014-01-29):
Pán kolega. Pán kolega, aj pre dobro vášho vystúpenia dávam teraz prestávku do hlasovania.
Bugár, Béla, podpredseda NR SR (2010-12-14):
Ďakujem pekne. Pán poslanec Slafkovský je spravodajcom z gestorského výboru. Nech sa páči, máte slovo.
Ledecký, Vladimír, poslanec NR SR (2022-03-15):
Ja by som chcel poďakovať všetkým diskutujúcim a vystupujúcim, že to tak pozitívne zobrali. Ja naozaj takisto chcem poďakovať pánovi ministrovi, aj, aj všetkým diskutujúcim. A naozaj keď sa jedná o výživné alebo peniaze v náhradnej starostlivosti o dieťa, mám k tomu veľmi blízko, lebo detský domov v Spišskom Hrhove, odkiaľ pochádzam, bol naozaj desaťročia, a navyše na jednej ulici bývam s rodinou, ktorá má v náhradnej starostlivosti, myslím, že teraz štyri deti, a, a nie sú to zdravé deti. A keď vidím, s akou láskou sa o nich starajú a čo všetko im dávajú, tak určite nejaká inštitucionálna výchova v nejakom detskom domove to nedokáže. Takže je super, že myslíme aj na to a že sa snažíme pomáhať týmto ľuďom, lebo robia úžasnú prácu, a naozaj nevieme ich nijakým spôsobom presvedčiť, tí ľudia to musia mať v sebe, aby sa do toho pustili, a pre mňa má, pre mňa majú takíto ľudia obrovský obdiv a vo mne majú obrovský obdiv. Takže ešte raz, pán minister, vďaka za nich vám. Ďakujeme.
Paška, Pavol, predseda NR SR (2013-11-27):
(Hlasovanie.) 143 prítomných, 84 za, 58 sa zdržalo, 1 nehlasoval. Tieto body sme schválili.
Bagačka, Michal, poslanec NR SR (2018-01-30):
Teraz budeme hlasovať o druhom bode pozmeňovacieho návrhu pána poslanca Dostála.
Žiga, Peter, podpredseda NR SR (2024-01-11):
S ďalšou faktickou pán poslanec Jakab.
Bugár, Béla, podpredseda NR SR (2016-11-30):
Prezentujme sa a hlasujme. (Hlasovanie.) Prítomných 142 poslancov, za 101, proti 29, zdržalo sa 11, 1 nehlasoval. Konštatujem, že tento poslanecký návrh zákona sme prijali. Pristúpime k predposlednému hlasovaniu, a to v prvom čítaní o vládnom návrhu zákona, ktorým sa mení a dopĺňa zákon č. 575/2001 Z. z. o organizácii činnosti vlády a organizácii ústrednej štátnej správy (tlač 333). Dávam slovo spravodajcovi z navrhnutého gestorského výboru pre verejnú správu a regionálny rozvoj poslancovi Stanislavovi Kubánekovi. (Hlasovanie o vládnom návrhu zákona, ktorým sa mení a dopĺňa zákon č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov a ktorým sa menia a dopĺňajú niektoré zákony , tlač 333.)
Jurinová, Erika, podpredsedníčka NR SR (2014-11-10):
S reakciou na faktické poznámky pán poslanec Bugár.
Bugár Béla, podpredseda NR SR (2018-10-24):
Prezentujme sa a hlasujme. (Hlasovanie.) Prítomných 132, za 80, proti 33, zdržalo sa 16, 3 nehlasovali. Návrh sme schválili. A teraz pristúpime k hlasovaniu o návrhu na voľbu členov Rady Slovenského pozemkového fondu navrhnutých vládou Slovenskej republiky (tlač 1123). Dávam teraz slovo pánovi Krajkovičovi, aby hlasovanie uviedol, nech sa páči. (Hlasovanie o návrhu vlády Slovenskej republiky na voľbu členov Rady Slovenského pozemkového fondu , tlač 1123.)
Vetrák, Milan, poslanec NR SR (2023-02-16):
Peter Kremský, ty si veľmi správne zareagoval okrem iného aj na dve veci. Na to, ako pokrytecky sa stavia SaS k tomu, ako chceme dodržiavať legislatívne pravidlá v parlamente, aj k rozpočtovej zodpovednosti. Správne si aj uviedol, že ten štrukturálny výpadok, ktorý spôsobili koncesionárske príjmy, a bolo zrušenie koncesionárskych poplatkov a aj tie správne poplatky za motorové vozidlá, nebolo veľmi rozpočtovo zodpovedné, najmä ak stojíme teraz v situácii, že prezidentka vetovala len tú prvú časť, ktorá hovorí o príjmoch, a teda máme sekeru v rozpočte do budúcna 130 mil., tento rok o niečo menej a budeme to musieť vykryť napríklad aj prijatím osobitného odvodu z regulovaných subjektov a k tomu už zrazu SaS sa stavia tak, že ona, ona tie príjmy nechce schvaľovať do štátneho rozpočtu, ona chce len tie výdavky schvaľovať. Čiže naozaj máš pravdu, že toto veľmi rozpočtovo zodpovedné nie je, to nie je vôbec rozpočtovo zodpovedné... A pokiaľ by, pokiaľ by SaS nechcela len o tom hovoriť, ale chcela by urobiť aj nejaký krok k tomu, tak mala zahlasovať za ústavný zákon o rozpočtovej zodpovednosti, pretože ten nemal zabraňovať tomu, čo my schvaľujeme v Národnej rade, lebo poslanci môžu schváliť zákon aj napriek tomu, že rada uvedie nejaké stanovisko, ale napomáhal k tomu, aby poslanci sa mohli zamyslieť nad tým, či naozaj nejaký návrh zákona neznamená výpadok v štátnom rozpočte. A to by sa stalo aj pri návrhoch, ako je 500 euro ako odmena za účasť vo voľbách, aj pri iných návrhoch. Navyše tento návrh na to pán poslanec Matovič ani nepredkladá v skrátenom legislatívnom konaní, takže to je takisto hrubé zavádzanie. Pokiaľ ide o ten legislatívny proces, stačí sa pozrieť na to, akým spôsobom tu bagrovali pán Sulík, pani Kolíková a pán Gröhling dokopy. Skoro 20-krát bagrovali legislatívny proces. Dá sa to štatisticky overiť. A skúsme sa pozrieť aj na to, že čo hovoria ústavní sudcovia o tom, ako pani Kolíková, keby sa posudzovalo podobne ako rodinný balík, tak by rovnako to bolo protiústavné.
Glváč, Martin, podpredseda NR SR (2017-04-07):
(Povedané súbežne s rečníčkou.) ... okej, ale takýchto vecí môže byť naozaj, odvolávame ministra práce, sociálnych vecí a rodiny.
Kočiš, Eduard, poslanec NR SR (2021-07-01):
Ďakujem veľmi pekne za slovo, pán predsedajúci. Ďakujem všetkým kolegom za faktické poznámky a za zapojenie sa do tejto debaty. Pán kolega Krúpa, naši národní buditelia sa musia v hrobe obracať, ak vidia, čo táto vláda robí s Maticou slovenskou, čiže toľko k Matici slovenskej (výkriky v sále), ktorú ste zničili a ruinujete... (Prerušenie vystúpenia predsedajúcim.)
Laššáková, Jana, podpredsedníčka NR SR (2015-05-27):
Pani spravodajkyňa, chcete zaujať stanovisko? Áno. Nech sa páči, máte slovo.
Zemanová, Anna, poslankyňa NR SR (2022-10-26):
Dávam vám návrh, aby ste vlastne navrhli všeobecným súhlasom, že po tomto bode, ktorý prerokujeme, aby ste prerušili schôdzu do rána do deviatej.
Blanár, Juraj, podpredseda NR SR (2023-03-16):
Pán navrhovateľ Kučera, môžete reagovať na faktické.
Blanár, Juraj, podpredseda NR SR (2022-09-30):
Vážené panie poslankyne, poslanci, prajem vám dobrý deň. Otváram deviaty rokovací deň 72. schôdze Národnej rady Slovenskej republiky. Dovoľte mi, aby som vás informoval, ktorí z poslancov a poslankýň požiadali o ospravedlnenie na dnešnom rokovacom dni. Sú to páni poslanci a poslankyne: Ján Blcháč, Martina Brisudová, Dušan Galis, Igor Hus, Igor Kašper, Ján Kerekréti, Peter Kmec, Marek Kotleba, Patrick Linhart, Adriana Pčolinská, Zuzana Šebová, Jozef Šimko, Milan Vetrák a Viliam Zahorčák. Tak toľko k tým informáciám, ktoré je potrebné na úvod vždy uviesť. A budeme teraz pokračovať v prerušenom rokovaní o návrhu vlády na skrátené legislatívne konanie o vládnom návrhu zákona, ktorým sa dopĺňa zákon č. 296/2020 Z. z. o 13. dôchodku, tlač 1004 (tlač 1204, pozn. red.). Pán minister Krajniak už zaujal svoje miesto, ešte poprosím, je tu aj pán spravodajca Vladimír Ledecký rovnako pripravený, aby sme mohli pokračovať v rokovaní. Otváram rozpravy... rozpravu, do rozpravy som... (Reakcia z pléna.) Pardon, prepáčte, prepáčte, áno. Áno, takže ideme teraz. Dávam slovo predsedovi výboru pre sociálne veci pánovi poslancovi Vladimírovi Ledeckému, aby informoval Národnú radu o výsledku prerokovania návrhu vlády, o výsledku prerokovania návrhu vlády vo výbore. Nech sa páči, pán spravodajca. (Rokovanie o návrhu vlády na skrátené legislatívne konanie o vládnom návrhu zákona, ktorým sa dopĺňa zákon č. 296/2020 Z. z. o 13. dôchodku a o zmene a doplnení niektorých zákonov znení zákona č. 171/2022 Z. z., tlač 1204.)
Valocký, Jozef, poslanec NR SR (2013-05-16):
Vážený pán predseda, vážené kolegyne, kolegovia, dovoľte, aby som vystúpil ako spravodajca výboru k návrhu na zvolenie členov Dozornej rady Úradu pre dohľad nad zdravotnou starostlivosťou. Členov Dozornej rady Úradu pre dohľad nad zdravotnou starostlivosťou volí a odvoláva Národná rada Slovenskej republiky na návrh vlády Slovenskej republiky. Funkčné obdobie je päťročné. Výbor rokoval o predloženom návrhu dňa 14. mája 2013. Výbor Národnej rady pre zdravotníctvo sa oboznámil s predloženým návrhom a konštatoval, že navrhovaní kandidáti spĺňajú požiadavky podľa § 22 ods. 4 písm. a), d) a e) a § 26 ods. 5 zákona č. 581/2004 Z. z. Materiál obsahuje životopisy navrhovaných kandidátov. Výbor zobral na vedomie vzdanie sa funkcie ku dňu 18. apríla 2013 predsedu Dozornej rady Úradu pre dohľad nad zdravotnou starostlivosťou Rudolfa Sokola, podpredsedu Dozornej rady Úradu pre dohľad nad zdravotnou starostlivosťou Marty Jančovičovej, člena Dozornej rady Úradu pre dohľad nad zdravotnou starostlivosťou Dušana Smolka, člena Dozornej rady Úradu pre dohľad nad zdravotnou starostlivosťou Františka Jurčagu. Výbor súhlasil s návrhom vlády a odporučil Národnej rade Slovenskej republiky podľa § 26 ods. 3 zákona č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov zvoliť – Jána Zvonára do funkcie predsedu Dozornej rady Úradu pre dohľad nad zdravotnou starostlivosťou, – Ľubomíru Romanovú do funkcie podpredsedu Dozornej rady Úradu pre dohľad nad zdravotnou starostlivosťou, – Rastislava Šipoša, Róberta Illéša a Františka Jurčagu do funkcie členov Dozornej rady Úradu pre dohľad nad zdravotnou starostlivosťou. Ďalej výbor odporučil podľa § 39 ods. 2 zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov voľbu predsedu, podpredsedu a členov dozornej rady vykonať verejným hlasovaním spoločne. Súčasťou správy je návrh uznesenia Národnej rady Slovenskej republiky. Prosím, pán predseda, otvorte rozpravu.
Bugár, Béla, podpredseda NR SR (2011-07-12):
Prezentujme sa a hlasujme o bode č. 15. (Hlasovanie.) Prítomných 141, za 77, proti 64. Konštatujem, že bod 15 sme schválili.
Pellegrini, Peter, podpredseda NR SR (2020-04-29):
Ďakujem pekne, pán poslanec. Otváram všeobecnú rozpravu, do ktorej som nedostal žiadnu písomnú prihlášku, preto sa pýtam, kto sa chce do rozpravy prihlásiť ústne. Jeden pán poslanec, končím možnosť prihlásiť sa do rozpravy. Ako jediný vystúpi pán poslanec Boris Susko. Nech sa páči, pán poslanec, máte slovo.
Baláž, Vladimír, poslanec NR SR (2019-10-15):
Vážený pán predseda, dámy a páni, vzhľadom na súvislosti a následnosti navrhujem, aby bod č. 22, to je zákon č. 576/2004 Z. z. o zdravotnej starostlivosti, sa prerokoval ako bod 120 za bodom 119, to je návrh zákona č. 578/2004 o poskytovateľoch zdravotnej starostlivosti. Ďakujem pekne.
Zmajkovičová, Renáta, podpredsedníčka NR SR (2014-04-02):
Ďakujem, pán spravodajca, otváram všeobecnú rozpravu. Do rozpravy som nedostala žiadnu písomnú prihlášku. Pýtam sa, či sa chce niekto prihlásiť ústne. Nie je tomu tak. Uzatváram možnosť prihlásiť sa do rozpravy a vyhlasujem ju zároveň za skončenú. Chcem sa spýtať, pán poslanec Osuský, ešte? Nie, ďakujem. Pán spravodajca? Nie. Ďakujem. Prerušujem rokovanie o tomto bode programu. Nasledujúcim bodom programu je prvé čítanie o návrhu poslanca Jozefa Viskupiča na vydanie ústavného zákona, ktorým sa mení a dopĺňa ústavný zákon č. 397/2004 Z. z. o spolupráci Národnej rady Slovenskej republiky a vlády Slovenskej republiky v záležitostiach Európskej únie. Návrh ústavného zákona má parlamentnú tlač 934. Návrh na jeho pridelenie na prerokovanie výborom je v rozhodnutí č. 931. Dávam slovo poslancovi Jozefovi Viskupičovi, aby návrh zákona uviedol. Poprosím pána poslanca. (Rokovanie o návrhu poslanca Národnej rady Slovenskej republiky Jozefa Viskupiča na vydanie ústavného zákona, ktorým sa mení a dopĺňa zákon č. 397/2004 Z. z. o spolupráci Národnej rady Slovenskej republiky a vlády Slovenskej republiky v záležitostiach Európskej únie , tlač 934.) Prerušujem rokovanie o tomto bode programu. Pokračujeme prvým čítaním o návrhu poslanca Jozefa Viskupiča, ale keďže tu nie je pán poslanec, takže nebudem o tomto zákone dávať. A nasleduje prvé čítanie o návrhu poslancov Eriky Jurinovej a Mikuláša Hubu na vydanie zákona, ktorým sa dopĺňa zákon č. 350/1996 Z. z. o rokovacom poriadku Národnej rady Slovenskej republiky v znení neskorších predpisov. Návrh zákona má tlač 871, návrh na jeho pridelenie na prerokovanie výborom je v rozhodnutí č. 874. Dávam slovo poslankyni Eriky Jurinovej, aby návrh zákona uviedla. Nech sa páči, pani podpredsedníčka. (Rokovanie o návrhu poslancov Národnej rady Slovenskej republiky Eriky Jurinovej a Mikuláša Hubu na vydanie zákona, ktorým sa dopĺňa zákon Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov , tlač 871.)
M. Hort, podpredseda NR SR: (2008-06-20):
Ako jediný má slovo pán spravodajca. Nech sa páči.